**Előterjesztés**

**Harc Község Önkormányzata Képviselő-testülete**

**2015. december 8. -án tartandó ülésére**

**Tárgy: A Faluház-IKSZT 2016. évi programterve**

**Előadó: Tóth Gábor polgármester**

**Az előterjesztést készítette: Rikker Anita Márta közművelődési referens**

**Tisztelt Képviselő-testület**

Harc község közművelődési életét több tényező határozza meg. A közművelődési élet színtere a Faluház-IKSZT Harc mint közösségi színtér, az itt található Könyvtár, a harci Sportpálya, a Helytörténeti Gyűjtemény és a 2014. évben elkészült szabadtéri közösségi tér a Vörösmarty téren.

A Faluház-IKSZT Harc a hét 7 napján áll nyitva a nagyközönség előtt, a nyitva tartás kulturális nagyrészt közfoglalkoztatás keretében oldjuk meg.

Településünkön 2014. november 17-én került sor a Faluház-IKSZT épületének avatására, hivatalos működését az utolsó beruházási kifizetési kérelem benyújtását követően (2013. január 1 napján.) kezdte meg.

A kötelező működtetést is szabályozó 112/2009.(VIII.29.) FVM rendelet értelmében az első naptári félévre vonatkozó programtervet a tárgyévet megelőző év november 30-ig, illetve a második naptári félévre vonatkozó programtervet tárgyév május 31. napjáig kell az IKSZT elektronikus szolgáltatás-tervezési, valamint beszámoló felületen elkészítve a Nemzeti Agrárszaktanácsadási Képzési és Vidékfejlesztési Intézet részére jóváhagyás céljából megküldeni.

A szakmai beszámolót negyedévente, a szakmai beszámolási időszak utolsó napját követő 5 munkanapon belül (január 5-ig, április 5-ig, július 5-ig, október 5-ig) kell benyújtani a NAKVI felé a programterv adott időszakra vonatkozó megvalósításáról.

A 2016. évi I. félévi programterv 2015. november 30 napjáig megküldésre került az elektronikus felületen a NAKVI felé, a pályázatban vállalt kötelező programok megvalósításáról, melyek a következők:

1. A Magyar Nemzeti Vidéki Hálózat tájékoztatási pont működtetéséhez kapcsolódóan az MNVH valamely tagszervezete, tagja, vagy a HVI által lebonyolított előadás, tréning, képzés, tanfolyam, fogadóóra lehetőségek közül naptári negyedévenként hármat kell megszervezni.
2. Ifjúsági közösségi programok szervezéséhez kapcsolódóan naptári negyedévenként három, a 12-29 éves korosztály számára, az ő igényeikre támaszkodva, a fiatalok aktív részvételével kialakított programot kell szervezni. Lehet: alkotótábor, diszkó, erdei iskolai program, ifjúsági fesztivál, ifjúsági klub, ifjúsági tábor, ifjúsági találkozó, képzés, kirándulás, koncert, workshop, művészeti program, nyári egyetem, önismereti program, önkéntes program, önsegítő csoport, sportprogram, szakkör, tanfolyam, tréning, vetélkedő, kézműves foglalkozás.
3. Közművelődési programok szervezéséhez kapcsolódóan negyedévente három alkalommal szabadidős, ill. közművelődési programot kell szervezni. Lehet: amatőr művészeti klub, alkotótábor, felnőttképzési program, fesztivál, filmvetítés, hagyományőrző program, ismeretterjesztő előadás, kiállítás, koncert, workshop, művészeti programok, népfőiskola, önképzőkör, szakkör, színházi előadás, tanfolyam, tréning, színház-, mozi-, kiállítás-, illetve múzeumlátogatás.
4. A lakosság és a vállalkozások információhoz való hozzájutásának elősegítéséhez kapcsolódóan félévente egy alkalommal kell a vállalkozások működtetéséhez kapcsolódó cégjogi, pénzügyi, számviteli, adózási és egyéb üzletviteli, gazdálkodási ismeretekről szóló tájékoztató programot előadás, képzés, tanfolyam, tréning, vállalkozói klub, fogadóóra keretében megszervezni.
5. A nyilvános könyvtár működtetéséhez kapcsolódóan negyedévente egy alkalommal kell a könyvtári és információs szolgáltatások használatával, előnyeivel, lehetőségeivel ill. a könyvtárban megtalálható szellemi (irodalmi, tudományos)értékek terjesztésével kapcsolatosan tájékoztató programot szervezni. Lehet: előadás, képzés, klub, szakkör, tanfolyam, olvasókultúra fejlesztő program.
6. Közösségi internet hozzáférés biztosításához kapcsolódóan negyedévenként kell egy alkalommal a digitális írástudás elterjesztésével, vagy az internet használatával kapcsolatos programot előadás, tanfolyam vagy klub keretében megszervezni.
7. Közösségfejlesztési folyamatok generálása szolgáltatás nyújtásához kapcsolódóan a működés megkezdését követő 18 hónapon belül egy helyi civil szervezet, vagy nem formális közösség létrejöttét, működését kell segíteni, vagy már működő helyi civil szervezete, illetve nem formális közösségek számára legalább félévente a működésükkel kapcsolatos előadást, képzést, tanfolyamot, tréninget, vagy tanácsadást tartani.
8. Egészségfejlesztési programok megvalósítása szolgáltatás nyújtásához kapcsolódóan negyedévente egy alkalommal kell egészségfejlesztési programot, vagy egészségügyi szűrővizsgálatot végezni.
9. Az elektronikus közigazgatási végpont szolgáltatások biztosítása szolgáltatás nyújtásához kapcsolódóan a működésmegkezdését követően legalább hathavonta egy alkalommal kell az elektronikus közigazgatási végpont szolgáltatással, annak használatával kapcsolatos programot szervezni. Lehet: előadás, képzés, tanfolyam.

**A Faluház- IKSZT működésének csak egy részét képezi a kötelező programok megvalósítása,** hiszen igény szerint teret biztosítunk a civil szervezetek összejöveteleinek, közösségi programoknak, foglalkozásoknak, nagyrendezvényeknek, sportprogramoknak.

Tervek között szerepel a Harc Hírei című helyi lap helyben történő összeállítása, szerkesztése. E feladatoknak az ellátása is az IKSZT-ben történne.

Az **IKSZT alapvető célja**, hogy megteremtse a feltételeket a közösségek kialakulásához, működéséhez, fejlesztéséhez, fejlődéséhez.

A közösségfejlesztés az emberek társas képességfejlesztését jelenti.

Alkalmazásának hosszú távú eredményeként az emberek helyi társadalmi beágyazottsága tudatosul, meglévő készségeik megerősödnek, együttműködésük és szolidaritásuk fejlődik, illetőleg egyre inkább képesek közösen és önállóan szervezett, általuk elhatározott kulturális, közéleti cselekvésekre.

Közömbös, hogy ez a kívánatos cselekvő habitus kiben minek révén alakul ki – alapvetően

abból ugyanis, ami őket eredendően érdekli, avagy amiben részt venni érdekükben áll.

A közösségfejlesztés értelme és haszna abban van, hogy ez a végeredmény a különféle lehetőségek eredményeképp létrejött folyamatok révén minél több emberben kialakuljon.

K**lőé**érem a Képviselő - testületet a 2016. évi programterv elfogadására.

Harc, 2015. december 4.

Tisztelettel:

Rikker Anita Márta

közművelődési referens

**2016. évi közművelődési programterv**

1.) Helyszín és feltételek biztosítása a Magyar Nemzeti Vidéki Hálózat tájékoztatási pont működéséhez

1. félév: 6 alkalommal falugazdász fogadóóra

2. félév: 6 alkalommal falugazdász fogadóóra

2.) Ifjúsági közösségi programok szervezése, ifjúságfejlesztési folyamatok generálása

1. félév: 6 alkalommal (2016.01.15. Fiatalok és az EU – tájékoztató program,

2016.02.26 Filmklub

2016.03.25 HarcTúra szabadidős program

2016. 05.28 Ki a szabadba – Mozogjunk együtt

2016.04.16 Kreatív foglalkozás fiataloknak

2016.06.07 Előadás az Erasmus + programról

2. félév: 6 alkalommal 2016.07.04-07 Tábor

2016.08.22-29 Nemzetközi Ifjúsági Csere (pályázat függvénye)

2016.08.27. Suliváró – Nyárzáró program

2016.10.04 Filmvetítés

3.) Közművelődési programok szervezése

1. félév: 6 alkalommal (2016.01.16 Évnyitó mulatság – pótszilveszteri bál

2016.01.22 A magyar kultúra napja

2016.03.24 Húsvéti készülődés gyerekeknek

2016.04.27 Anyák napi gyermek kézműves foglalkozás

2016.05.07 Harci Falunap és Majális

2016.06.25 Harci Nyári Esték)

további programok: 2016.02.03 Farsangi gyermek kézműves foglalkozás

Minden hónapban 1 alkalommal Felnőtt kreatív foglalk.

2015.03.15 Március 15-i ünnepség

2015.04.hóSzomszédvári barangolás (kiállítás, bemutató)

2. félév: 6 alkalommal (2016.07.16 Harci Nyári Esték

2016.07.11-08.10 között hetente 2 alkalommal napközis

tábor és nyári gyermekprogram a Faluházban

2016.08.06 Harci Nyári Esték

2016.09.07 Gyermek kézműves foglalkozás

2016.09.10 Szüreti felvonulás

2016.10.07 Idősek napi rendezvény

további programok: 2016.11.11 Márton nap

2016.11.27-12.18 Advent vasárnapi programok

2016.12.06 Mikulás ünnepség

2016.12.18 Falukarácsony ünnepség

4.) Lakosság, vállalkozások információhoz való hozzájutásának elősegítése

1 félév: 1 alkalommal (2016.03.18 Pénzügyi, adózási ismeretek vállalkozóknak)

2. félév: 1 alkalommal

5.) Könyvtári program szervezése

1. félév: 2 alkalommal (2016.02.09 Könyvtári óra iskolásoknak

2016.05.05Lázár Ervin meséi – könyvtári foglalk. ovisoknak

2. félév: 2 alkalommal 2016.09.06 Óvodás könyvtári óra

Iskolás könyvtári óra

2016.10.03-09 Őszi könyvtári napok

További programok: 2016.12.06 Meseillusztrációs pályázat

Kiállítás

6.) Közösségi internet hozzáférés biztosítása

1. félév: 2 alkalommal (2016.01.20 InternetNagyi

2016.04.13 Internet lehetőségei)

2. félév: 2 alkalommal

7.) Közösségfejlesztési folyamatok generálása

1. félév: 1 alkalommal (2016.01.29 Civil szervezetek működése – előadás)

2. félév: 1 alkalommal 2016.09.06 Civil szervezetek forrásteremtése - előadás

8.) Egészségfejlesztési programok megvalósítása

1. félév: 2 alkalommal (2016.01.26. Testes Lelkes Egészség – előadás

2016.04.07 Baba-Mama Egészség – előadás)

2. félév: 2 alkalommal 2016.10.22-26 Egészéghét programok

9.) Elektronikus közigazgatási végpont szolgáltatások

1. félév:1 alkalommal (2016.02.12 Elektronikus adóbevallás – előadás)

2. félév 1 alkalommal 2016.10.14 Elektronikus ügyintézés

10.) Munkaerőpiaci információs pont

1. félév: 2 alkalommal

(2016.03.05 Kreatív ipar mint munkaerőpiaci lehetőség – bemutató

2016.06.03 Munkaerőpiaci börze)

2. félév: 2 alkalommal

2016.09.30 Álláskeresési technikák

2016.10.21 Munkaerőpiac és a net

Rendszeres foglalkozások, programok a Faluházban

* Kézműves foglalkozások gyerekeknek, felnőtteknek (havonta)

Ismeretterjesztő és képző előadások, tanfolyamok (nem-formális)

- számítógépes és internet tanfolyamok:

- egészség hét megrendezése

- Jeles napokhoz kötődő előadások

- Településtörténeti előadások

Információs tevékenység

- E-Magyarország Pont

- Foglalkoztatási Információs Pont

- Ifjúsági Információs Pont

- Harci Hírei megjelentetése (kéthavonta)

Kiállítás rendezése

Táborok

- Helyi napközis tábor

- Nyári tábor megvalósítása (külső helyszínen)

- Ifjúsági nemzetközi tábor

Nagyrendezvények

- Március 15-i megemlékezés

- Falunap és Majális

- Idősek Napja

- Adventi programsorozat

- Télapó ünnepség

- Falukarácsony .

Közművelődési programok, rendezvények

- Szomszédolás – szomszédos települések bemutatkozása

- Köztünk élő alkotók – helyi alkotók bemutatkozása

A programok megvalósításához a személyi és tárgyi feltételek részben adottak, önkéntes segítőkre mindig szükség van, ezért szívesen fogadjuk a diákokat közérdekű önkéntes munkára.

A programok megvalósulásának pénzügyi fedezetét a költségvetési rendeletben elkülönített 800.000.- Ft, az Illyés Gyula Könyvtár általi támogatások,pályázatok, támogatások, saját bevételek biztosítják.